**KONKURRANSEGRUNNLAG**

**ÅPEN TILBUDSKONKURRANSE**

**etter forskrift om offentlige anskaffelser**

**Del I og II**

for kjøp av

Vedlikeholdstiltak lang vei herunder: rekkverk, trapper, bruer, drenering, sluk/sandfang, underganger, fjellsikring og støttemurer

Sak nr. 20/18343

Bærum kommune, Vei og trafikk

**INNHOLD**

[1 Generell beskrivelse 3](#_Toc53749682)

[1.1 Oppdragsgiver 3](#_Toc53749683)

[1.2 Anskaffelsens formål 3](#_Toc53749684)

[1.3 Anskaffelsens omfang 3](#_Toc53749685)

[1.4 Vedleggs oversikt 6](#_Toc53749686)

[1.5 Fremdriftsplan 6](#_Toc53749687)

[1.6 Kontrakt og kontraktsperiode 7](#_Toc53749688)

[1.7 Kontraktens dokumenter 7](#_Toc53749689)

[1.8 Forbud mot sosial dumping 7](#_Toc53749690)

[1.9 Rettelser, suppleringer eller endring av konkurransegrunnlaget 7](#_Toc53749691)

[2 REGLER FOR GJENNOMFØRING AV KONKURRANSEN 8](#_Toc53749692)

[2.1 Regler for konkurransen 8](#_Toc53749693)

[2.2 Anskaffelsesprosedyre 8](#_Toc53749694)

[2.3 Offentlighet 8](#_Toc53749695)

[3 KRAV TIL LEVERANDØRENE 8](#_Toc53749696)

[3.1 Generelt om kvalifikasjonskrav 8](#_Toc53749697)

[3.2 Obligatoriske krav 8](#_Toc53749698)

[3.3 Leverandørens organisatoriske og juridiske stilling 9](#_Toc53749699)

[3.4 Leverandørens økonomiske og finansielle stilling 9](#_Toc53749700)

[3.5 Leverandørens tekniske og faglige kvalifikasjoner 10](#_Toc53749701)

[3.6 Bruk av underleverandør 10](#_Toc53749702)

[4 Tildelingskriterier 11](#_Toc53749703)

[4.1 KRAV TIL TILBUDET 13](#_Toc53749704)

[4.2 Tilbudets utforming 13](#_Toc53749705)

[4.3 Forbehold 13](#_Toc53749706)

[4.4 Alternative tilbud 13](#_Toc53749707)

[4.5 Deltilbud 13](#_Toc53749708)

[4.6 Innleveringsmetode 13](#_Toc53749709)

[4.7 Endring og tilbakekall av tilbud 13](#_Toc53749710)

[5 Oppdragsgivers behandling av tilbudene 14](#_Toc53749711)

[5.1 Registrering av tilbud 14](#_Toc53749712)

[5.2 Tilbudsåpning 14](#_Toc53749713)

[5.3 Avvisning på grunn av forhold ved tilbudet 14](#_Toc53749714)

[5.4 Avlysning av konkurransen og totalforkastelse 14](#_Toc53749715)

[5.5 Oppdragsgivers beslutning om kontraktstildeling 14](#_Toc53749716)

[5.6 Begrunnelse for 4,5 års maksimal avtaleperiode 14](#_Toc53749717)

# Generell beskrivelse

## Oppdragsgiver

Bærum kommune, heretter kalt oppdragsgiver, innbyr til åpen tilbudskonkurranse i forbindelse med inngåelse av rammeavtale for kjøp vedlikeholdstiltak lang vei.

Oppdragsgivers kontaktperson er:

|  |  |
| --- | --- |
| Navn: | Bjørn Skog |
| Tjenestested: | Vei og trafikk, drift og vedlikehold |
| e-post | bjorn.skog@baerum.kommune.no |

Eventuelle spørsmål skal rettes til kontaktpersonen fortrinnsvis via Mercell KGV systemet i konkurransen. Det skal ikke være kontakt/kommunikasjon med andre personer hos oppdragsgiver vedrørende anbudskonkurransen enn nevnte kontaktperson.

Dersom en leverandør finner at konkurransegrunnlaget ikke gir tilstrekkelig veiledning, tilstrekkelige opplysninger eller på annen måte er uklart, kan han skriftlig be om tilleggsopplysninger hos oppdragsgiver.

Spørsmål knyttet til konkurransegrunnlaget må være fremsatt i rimelig tid og senest seks dager før utløpet av fristen for å levere tilbud.

Svar på spørsmål vil bli publisert til registrerte interessenter via Mercell KGV-systemet. Det blir ikke oppgitt hvem som har stilt spørsmålet.

## Anskaffelsens formål

Anskaffelsens formål er å inngå en rammeavtale vedlikeholdstiltak lang vei

herunder: bruvedlikehold, rekkverk, drenering, sluk og sandfang, underganger, fjellsikring og støttemurer. Rammeavtale inntil 4,5 år.

Arbeidsoppgavene er ifm. drift, vedlikehold og oppgraderinger av infrastruktur langs kommunal vei. Arbeidsoppgavene er så ulike i type og form at de ikke kan detalj-spesifiseres, derfor blir dette en rammeavtale med de mest benyttede enhetsprisene.

En del av bruarbeidene er beskrevet i arbeidsprosesser med stykkpris per prosess.

Arbeidene skal utføres etter behov: planlagt oppstart er ila. 1. kvartal 2021.

## Anskaffelsens omfang

Kontrakten er ikke eksklusiv, men kan i praksis bli det hvis tilbyderen agerer som ønskelig:

-Sender korrekt fakturering per tiltak/bestilling av timer etc. (GPS app betalt av oppdragsgiver kan kreves brukt av arbeiderne se vedlegg 14 og <http://ramsys.no/vei/category/gps-losninger> )

-Har akseptabel framdrift og kvalitet

-Ikke maksimerer fakturaene per tiltak med påfølgende stort kontrollbehov og kreditnotaer.

(herunder dagsbetalte kostnader som brurigg ref. Vedlegg 12 arbeidsprosessbeskrivelse som har en øvre begrensning på 20% av tiltakets totalkostnader, og sperremateriell/skilt).

Ønsket oppførsel vil medføre at mengdene og oppdragstypene øker år for år.

I motsatt fall vil dette medføre at mengdene minimeres og opsjon forlengelse ikke utløses.

Kontraktens evaluerte sum ref. Vedlegg 2 Celle E23 **ekskludert** materialer er i størrelsesorden 10-15 MNOK ila. 4,5 år. Denne evaluerte summen basert på usikre mengder gir den fordelen at taktisk prising vanskeliggjøres.

Budsjettet kan komme til å øke ila. kontraktsperioden fordi: oppdragsgivers langtidsplan innebærer mer robuste løsninger for å bedre håndtere styrtnedbør og overvann, tiltak: oppgraderinger av drenering herunder sluk, sandfang og kummer. I tillegg kan det bli uforutsette skader/hendelser.

Der er planlagt budsjettøkninger/kvalitets-økninger ifm. med bl.a. overvannshåndtering langs vei,

Også for trapper, underganger\*, bommer og rekkverk.

\*Undergangene: reparasjon av dekke og vegg/tak, drenering.

Trafikksikkerhetstiltak på enkelte strekninger er viktige tiltak for å få flere til å velge sykkel eller gange som prioritert fremkomstmiddel.

Pga. usikkerhetene kan kontrakten ha en maksimal verdi inntil 50 millioner kroner eksklusive merverdiavgift ila. 4,5 år. Dette er ikke forventet verdi, ref. meget usikre mengder og budsjetter.

Omfanget er inkludert materialer, som ikke evalueres i prisskjemaet, men der det kontraktsfestes 10% påslag på faktura ifra underleverandør (for å få sammenlignbare tilbud, og begrenset påslagsprosent, pga. usikker andel ifra underleverandør og usikker mengde materialer).

Årlig uttak vil være avhengig av økonomiske rammevilkår, politiske vedtak og markedssituasjonen for øvrig. Bærum kommune forplikter seg ikke til å ta ut noe bestemt volum i avtaleperioden. Det oppstår heller ikke noe krav for leverandøren hvis det reelle behovet viser seg å bli lavere enn forventet eller forespeilet i kontraktsperioden.

Denne kontrakten har generelt mange mindre vedlikeholdstiltak, med usikkerhet i mengder, steder, størrelser og type tiltak, herunder når og hvor de kommer pga. skader og hendelser.

Risikoen for enhetsprisene kan ikke besvares mer detaljert enn beskrevet i konkurransegrunnlaget, gjennomsnittsbetraktninger bør vurderes i prisingen.

Omfanget kan karakteriseres ifra mindre driftsoppgaver til større vedlikeholdstiltak langs vei, herunder:

**1: Bruvedlikehold:**

Rengjøring, sveising, sandblåsing, maling, tre-felling/kvisting under/ved bru/ved vassdrag, oppretning ved bruender, erosjonssikring, asfaltfuger ved bruender, mekanisk reparasjon av mindre betongskader, oppretning/bytte av deformert rekkverksstolper, fjerning av strøsand og salt fra brukonstruksjoner.

Detaljer om bru vedlikeholdsoppgavene som kan forventes er i vedlegg 9, 10, 11 og 12.

Økonomisk omfang bruer beregnet ifra konsulent:

*«Samlet er avdekket et aktuelt reparasjonsbehov av størrelsen 24 millioner kr. svarende til*

*ca. 5,5 % av ny-verdien av byggverkene.*

*For å romme det kjente og ventelig kommende reparasjonsbehov og for å opprettholde*

*en fornuftig tilstand av byggverkene fordres en innsats med et årlig budsjett av*

*størrelsen 2,5 millioner kr. fremover. I tillegg hertil vil det bli behov for å kunne supplere*

*budsjettet enkelte år for å kunne gjennomføre mer omfattende og kostnadstunge reparasjoner.*

*Budsjettnivået dekker direkte identifiserte skader, i et vist omfang ventede*

*behov innenfor de kommende 10 år, men ikke nye skader, løpende drift- og vedlikehold.»*

Bru benyttes i denne konkurransen som en samlebetegnelse for bruer, kaier og andre bærende konstruksjoner. Definisjoner:

- Bærende konstruksjon: Bru, kai og annen bærende konstruksjon.

- Bru: Bærende konstruksjon for kjørende og gående med spennvidde større enn eller lik 2,5 meter og som skal bære trafikklaster. Med bru menes også ned-fylte konstruksjoner som kulverter og rør med spennvidde eller diameter på 2,5 meter eller mer.

- Annen bærende konstruksjon: Løsmassetunnel, veilokk/veioverbygg, tunnelportal, støttemur og lignende med konstruksjons høyde større enn eller lik 5,0 meter, skredoverbygg m.m.

**Nybygging (ref. hovedsakelig forbedret dreneringskapasitet, kulverter og ombygginger generelt)**

**og vedlikeholdsarbeider for**:

**2: Drenering:** Grøfting utskifting sluk, sandfang, hjelpesluk og tilhørende ledninger, bytte sluktopper.

Stikkrenner og bekkeinntak: reparasjon, ombygging og legging av nye.

Relativt stort omfang, se evaluerte mengder arbeidstimer i Vedlegg 2 prisskjema.

**3: Underganger:** drenering, avrenninger, nye sluk, maling over tagging.

Vedlikehold av underganger og tunneler (generelt). Nybygging kulvert under vei.

**4: Ulike vedlikeholdstiltak** langs kommunal vei, herunder steinlegging (kantstein/brostein/belegningsstein) og grøfting/graving langs vei og plasser.

Vedlikehold av betongheller og annen belegning.

**5: Fjellsikring/skråningssikring** herunder rensing av fjellskjæringer og skråninger.

Bygging og reparasjon av støttemurer.

**6: Elektrikerarbeider**, ifm. lys i underganger/broer/buss leskur/el-bommer (lite omfang, «lettere» arbeider kun svakstrøm. Tidligere kalt gruppe L).

**7: Oppsetting og vedlikehold av veibommer** (lite omfang: hovedsakelig manuelle bommer, dette utstyret leveres i hovedsak av oppdragsgivers bom-utstyr-rammeavtale).

**8: Opprydding etter flomskader.**

**9: Vakuumgraving i sandfang/langs vei**

**10: Leskur arbeider:** Montering av nye buss leskur, herunder reparasjon ved påkjørsler og rivning av gamle leskur, inkludert deleleveranser (lite omfang). Leskurene er av enkel moduloppbygget type City 90 ref.: <https://www.norfax.no/leskur/city-90>

**11: Vedlikehold av rekkverk (langs trapper, bruer, veier).**

**12: Miljøkonsulent for prøvetaking & analyse av forurensede masser:**

i grunnen, i sluk, i feiemasser, ifm. med snedeponi avrenning.

**13: Styrt boring med rørpress 32-160 mm diameter.**

Typiske lengder: 8-12 meter per sted, på tvers over (les: igjennom) veier.

## Vedleggs oversikt

Konkurransegrunnlaget har følgende vedlegg:

* Konkurransegrunnlag (Dette dokumentet)
* Vedlegg 1 Dok A og B Kontraktsbestemmelser
* Vedlegg 2 Prisskjema
* Vedlegg 3 Tilbudsbrev
* Vedlegg 4 Forpliktelseserklæring fra underleverandør(er)
* Vedlegg 5 Veinormal Bærum kommune
* Vedlegg 6 Drift- og vedlikeholdsstandard Bærum kommune 2020
* Vedlegg 7 Statens vegvesen Håndbok R762 år 2018:

Prosesskode 2: Standard beskrivelse for bruer og kaier. Hovedprosess 8

* Vedlegg 8 seriøsitetsbestemmelser Bærum kommunes oktober 2018
* Vedlegg 9 DV aktiviteter 2019.pdf
* Vedlegg 10 Bru Statusrapport April 2018.pdf
* Vedlegg 11 Bru Enkel inspeksjon rapport 2016.pdf
* Vedlegg 12 Arbeidsprosessbeskrivelse bruvedlikehold ifra Bærum kommune ISY:

Tilleggskrav for brurigg: kostnaden har en øvre begrensning på 20% av tiltakets totalkostnader

* Vedlegg 13 Utkast til kontrakt

Kompetanse angående arbeidsprosesser beskrevet i Statens vegvesen håndbok R762 er ønskelig, men det er ikke nybygging eller større ombygging, herunder om-isoleringsprosjekter av bruer eller hele veier i denne kontrakten. Disse oppgaver utlyses i særskilt konkurranse.

Mange arbeider beskrevet i R762 er ikke relevante for vedlikehold.

Bestillingene vil ofte skje etter befaring (ikke detaljprosjektert) og utføres ofte ihht. kravene i vedlegg 5, 6, 7 og 8.

For bruer vil detaljer om arbeidene ofte være beskrevet i vedlegg lignende som nr. 9, 10 og 11 supplert med en befaring hvor arbeidets nøyaktige omfang avtales.

Vedlegg 12 Arbeidsprosessbeskrivelse bruvedlikehold ifra Bærum kommune med ISY beskrivelse i .ga1-fil som kan leses ved å laste ned ISY-Linker, ref.:

<https://www.nois.no/produkter/prosjektstyring/isy-linker>

<https://www.nois.no/nedlasting/anbudsbeskrivelser>

<https://www.nois.no/nedlasting/anbudsbeskrivelser/#ISY-Linker>

## Fremdriftsplan

Oppdragsgiver har lagt opp til følgende tidsrammer for anskaffelsesprosessen:

|  |  |
| --- | --- |
| Aktivitet | Tidspunkt |
| Spørsmålsfrist | 23.11.2020 kl. 09:00 |
| **Frist for å levere tilbud** | **30.11.2020 kl. 09:00** |
| Utsendelse av tildelingsbrev | Desember 2020 |
| Oppstart av kontrakt | Ca. Mars 2021 |
| Tilbudets vedståelsesfrist | 3 måneder fra tilbudsfristen |

 Det tas forbehold om endringer i fremdriftsplanen for aktivitetene etter tilbudsfristen.

## Kontrakt og kontraktsperiode

Oppdragsgiver har til hensikt å inngå en rammeavtale de avtaleforholdet vil bli regulert av vedlagt kontrakt, se forøvrig nedenfor.

Kontraktens varighet er på 1,5 år med opsjon på forlengelse én, to eller tre ganger inntil 3 år:

Avtalen fornyes automatisk for ett år av gangen, dersom den ikke sies opp tre måneder før utløpet av kontraktsperioden. Avtalen kan fornyes tre ganger, slik at den kan få en maksimal varighet på 4,5 år.

Leveransedyktighet er viktig for oppdragsgiver ref. stor tidsandel i opsjoner.

Avtalen kan av oppdragsgiver sies opp med 3 måneders varsel.

## Kontraktens dokumenter

Følgende dokumenter vil inngå i kontrakten,

ved tvister gjelder dokumentene også i denne rekkefølgen:

Avtaledokumentet: Vedlegg 13: Utkast til kontrakt (ifra konkurransegrunnlaget)

Vedlegg 1 Dok A og B: Kontrakts bestemmelser

NS 8405:2008, "Norsk bygge- og anleggskontrakt"

Vedlegg 2 Prisskjema (timespriser og enhetspriser ref. arbeidsprosesser i vedlegg 12)

Resten av Konkurransegrunnlagets dokumenter

Tilbudet, inkludert dets vedlegg.

Eventuelle avvik fra punktene må være skriftlig avtalt.

## Forbud mot sosial dumping

Det stilles i kontrakten krav til lønns- og arbeidsvilkår, jf. forskrift 8. februar 2008 nr. 112 om lønns- og arbeidsvilkår i offentlige kontrakter.

Oppdragsgiver krever i kontrakten at leverandøren og evt. underleverandør(er) på forespørsel må dokumentere at krav til lønns- og arbeidsvilkår som er nevnt i forskriften § 5 er oppfylt. Oppdragsgiver forbeholder seg retten til å gjennomføre nødvendige sanksjoner dersom leverandøren og evt. underleverandøren(e) ikke etterlever kravene.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer og endringer av konkurransegrunnlaget som ikke er vesentlige. Opplysninger om rettelser, suppleringer og endringer kunngjøres på [www.doffin.no](http://www.doffin.no) eller til registrerte interessenter via Mercell KGV-systemet hvis rettelsene er mindre og/eller nærme tilbudsfristen.

Dersom rettelse, supplering eller endring kommer så sent at det er vanskelig for leverandøren å ta hensyn til det i tilbudet, skal oppdragsgiver fastsette en forholdsmessig forlengelse av tilbudsfristen. Samtlige leverandører/interessenter registrert i Mercell KGV systemet skal varsles om fristforlengelsen.

# REGLER FOR GJENNOMFØRING AV KONKURRANSEN

## Regler for konkurransen

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del II.

## Anskaffelsesprosedyre

Kontraktstildeling vil bli foretatt etter prosedyren åpen tilbudskonkurranse jfr. FOA § 8-3.

(Dvs. del II. Klassifisert som bygg- og anlegg med terskelverdi 51 millioner kr imellom del II og III).

## Offentlighet

For allmennhetens innsyn i tilbud og anskaffelsesprotokoll gjelder offentleglova, jf. FOA § 3-5.

Innkomne tilbud vil være skjermet for innsyn frem til leverandøren er valgt, jf. offentleglova § 23 tredje ledd og jf. forvaltningsloven § 19 første ledd bokstav b. Deretter er tilbudene offentlig tilgjengelige med unntak av opplysninger som det vil være av konkurransemessig betydning å hemmeligholde, jf. FOA § 3-6, jf. forvaltningsloven § 13 første ledd nr. 1.

Dersom tilbyder mener at tilbudet inneholder forretningshemmeligheter, kan det leveres ytterligere en kopi der disse opplysningene er sladdet. Ved begjæring om innsyn, vil oppdragsgiver foreta en selvstendig vurdering av hva som kan anses som taushetsbelagte opplysninger.

# KRAV TIL LEVERANDØRENE

## Generelt om kvalifikasjonskrav

Leverandørens kvalifikasjoner vil bli vurdert ut fra innlevert dokumentasjon.

Det er kun leverandører som er funnet kvalifisert som vil få sine tilbud evaluert. For å avgjøre om tilbyder har tilstrekkelig kvalifikasjoner, vil følgende krav og dokumentasjonskrav legges til grunn:

Diskvalifiseringsgrunner: Misligholdt kontraktsforpliktelse rapportert av oppdragsgivere inkludert denne oppdragsgiveren, herunder brudd på seriøsitetsbestemmelsene, herunder gjentatte advarsler om overfakturering, kvalitetsproblemer på leveranser med konsekvens for sikkerheten/infrastrukturen.

## Obligatoriske krav

| **Krav**  | **Dokumentasjonskrav** |
| --- | --- |
| **Krav 1 – Skatteattester**Leverandøren skal ha ordnede forhold med hensyn til skatte- og merverdiavgiftsinnbetaling. | * Attest for skatt og merverdiavgift

Attest for skatt og merverdiavgift utstedes enten av det lokale skattekontoret eller skatteoppkreverkontoret der hvor leverandøren har sitt hovedkontor. Attesten hentes ut fra Altinn.no.Attesten skal ikke være eldre enn 6 måneder fra tilbudsfristens utløp. * Norske leverandører som ikke er merverdiavgiftspliktige skal fremlegge bekreftelse fra skattemyndighetene om dette.
* Utenlandske leverandører skal fremlegge attester fra tilsvarende myndigheter som de norske.
 |

##

## Leverandørens organisatoriske og juridiske stilling

| **Krav** | **Dokumentasjonskrav**  |
| --- | --- |
| **Krav 2 – Firmaattest**Leverandøren skal være et lovlig etablert foretak. | * Norske selskaper: Firmaattest
* Utenlandske selskaper: Godtgjørelse på at selskapet er registrert i bransjeregister, eller foretaksregister som foreskrevet i lovgivningen i det land hvor leverandøren er etablert.
 |

## Leverandørens økonomiske og finansielle stilling

| **Krav** | **Dokumentasjonskrav** |
| --- | --- |
| **Krav 3 – Økonomi**Leverandøren skal ha en økonomisk og finansiell soliditet som gir oppdragsgiver trygghet for at leverandøren vil være økonomisk levedyktig i hele avtaleperioden.  | * Utvidet kredittvurdering/rapport, ikke eldre enn 3 måneder, fra et offentlig godkjent kredittvurderingsselskap, med karakteren A (kredittverdig) eller tilsvarende eller bedre rating. Rapporten skal basere seg på siste kjente regnskapstall. Dato må tydelig fremkomme.
* Selskaper uten tilfredsstillende kredittvurdering, nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne dokumentere at kravet er tilfredsstilt. I slike tilfeller vil det likevel kunne kompenseres med tilfredsstillende kredittvurdering som gir en tilsvarende sikkerhet for gjennomføringsevnen. Slik alternativ dokumentasjon skal følge som en del av tilbudet.

Dersom leverandøren har gyldige grunner til ikke å kunne fremlegge den dokumentasjonen oppdragsgiver har anmodet om, kan leverandøren godtgjøre sin økonomiske og finansielle stilling med ethvert annet dokument som oppdragsgiver anser egnet. |

## Leverandørens tekniske og faglige kvalifikasjoner

Krav 4: Tekniske og faglige kvalifikasjoner, minimumskrav for kvalifisering ut ifra en totalvurdering av tilbudt kompetanse og tilbyders evne til å levere kvaliteten i kontrakten:

|  |  |
| --- | --- |
| **Krav 4A: Erfaring:** Det kreves erfaring fra lignende leveranser de siste 3 år  | Foretakets relevante leveranser de siste tre årene, inkludert deres verdi, tidspunkt og mottaker - foretak og referansepersoner (både mobiltelefon og email) må oppgis.Der foretaket ikke selv har den nødvendige erfaring, men hvor de støtter seg på andre leverandører for å bli kvalifisert, må tilsvarende dokumentasjon for disse legges fram. I tillegg må forpliktelseserklæring leveres for leverandøren som benyttes som støtte. |
| **Krav 4B:** Et velfungerende kvalitetssystem tilpasset kontraktens innhold | Redegjørelse vedrørende foretakets kvalitetssikringssystem/kvalitetsstyringssystem. Redegjørelsen må som minimum inneholde - en overordnet beskrivelse av innholdet i systemet herunder en oversikt over kontrollplaner og sjekklister som er relevant for denne kontrakten, - en beskrivelse av når og hvordan systemet er implementert i firmaet og hvor ofte systemet blir oppdatert samt en beskrivelse av hvordan systemet vil bli brukt til å sikre kvaliteten i denne kontrakten |
| **Krav 4C:** Det kreves kvalifikasjoner i godkjenningsområdet ansvarlig utførende for: -Utførende Veg- og grunnarbeider tiltaksklasse 2-Utførende Plasstøpte betongkonstruksjoner tiltaksklasse 2-Utførende Montering av bærende metall- eller betongkonstruksjoner tiltaksklasse 2  | Dokumentasjon på at tilbyder har/er kvalifisert til å kunne få, nødvendige sentrale godkjenninger:Alternativ 1: Kopi av sentral godkjenningAlternativ 2:Annen dokumentasjon som sannsynliggjør at leverandøren oppfyller vilkårene for sentral godkjenningDer foretaket ikke selv har de nødvendige kvalifikasjoner, men hvor de støtter seg på andre leverandører for å bli kvalifisert, må tilsvarende dokumentasjon for disse legges fram. I tillegg må forpliktelseserklæring leveres.Arbeidsvarslingskurs klasse 1 og 2 ihht. Statens vegvesens Håndbok N301, for arbeid langs vei vil kreves dokumentert senest før oppstartsmøtet våren 2020, ref.: [https://www.vegvesen.no/fag/veg+og+gate/arbeidsvarsling/opplaering](https://www.vegvesen.no/fag/veg%2Bog%2Bgate/arbeidsvarsling/opplaering)Tilbyder må da inneha denne kompetansen, og kunne dokumentere dette. |
| **Krav 4D:** Tilbudt organisasjon og personell skal god kompetanse. Nøkkelpersonell skal snakke og skrive godt norsk.Minst en arbeider på hvert arbeidslag skal til enhver tid kunne godt norsk eller svensk eller engelsk | -Organisasjonsplan for oppdraget som viser tilbudt personell i de ulike nøkkelposisjonene det vil si ledelsen for avtalen inkludert anleggsleder og bas. Dersom flere personer er aktuelle som anleggsleder/bas, oppgis disse.- CV for tilbudt nøkkelpersonell i organisasjonsplanen. Av CV skal det fremgå erfaring, alder, utdannelse, språkkunnskaper, relevante referanseoppdrag og hvilken rolle vedkommende har hatt i disse oppdragene. Der foretaket ikke selv har de nødvendige kvalifikasjoner, men hvor de støtter seg på andre leverandører for å bli kvalifisert, må tilsvarende dokumentasjon for disse legges fram. I tillegg må forpliktelseserklæring leveres. |

## Bruk av underleverandør

Dersom en leverandør skal benytte underleverandør(er) for oppfyllelse av kvalifikasjonskravene under punkt 3.5, må det legges frem en forpliktende erklæring om at han har den nødvendige råderett over underleverandøren(es) kapasitet. Det skal i så fall legges frem en signert forpliktelseserklæring fra underleverandør(er) (konkurransegrunnlagets vedlegg 4), samt en kort beskrivelse av hvilke(n) kapasitet(er) underleverandør skal utføre.

# Tildelingskriterier

Bare tilbud som er levert av kvalifiserte tilbydere og som innfrir de obligatoriske krav og spesifikasjoner som angitt i konkurransegrunnlaget, herunder kontrakt og kravspesifikasjon, vil bli vurdert i forhold til tildelingskriteriene.

**Evaluering**: laveste pris tilbud vil ha størst vekting.

Prisskjema som inngår i evalueringen er Vedlegg 2:

I prisskjemaene kommer det frem hvordan enhetsprisene er vektet. Vektingen baserer seg bl.a. på tidligere års uttak og estimater de nærmeste år.

Oppdragsgiver vil evaluere tilbudene på grunnlag av totalt evaluert sum pris.

| **Kriterium**  | **Dokumentasjonskrav** |
| --- | --- |
| Pris: Totalt evaluert sum ila. 4,5 år i prisskjema, Ref. vedlegg 2 **celle E23**  | Vedlegg 2 Prisskjema utfylt og levert i **Excel format**Post D i Vedlegg 2: Priser skrives inn i filen: «Bruvedlikehold 2020 - 2024.gab» **innleveres**og overføres til Post D **celle C29**.Sum sperregjerder etc. MÅ utfylle enhetspriser i den andre fanen/arket: "**Tilbud Sperregjerder**" i vedlegg 2Alle gul-merkede celler i vedlegg 2 må utfylles/tilbys.Vedlegg 2 må leveres i **Excel-formatet,** for kontroll-regning/evaluering. |
| Miljø | Alternativ 1:Hvis minst 90% av kjøretøyene som tilbys hvert år i kontraktsperioden garanteres å overholde Euro 6 og Euro VI krav (eller elbiler), kontraktkrav (for registrerbare kjøretøyer som har slik klassifisering), så ganges evaluert sum i celle E23 med faktoren 0,95 i totalevalueringen. Hvis kontraktkravet brytes, så koster dette tilbyderen et tap på 10% av tidligere fakturaer i hele perioden der tilbyder ikke kan dokumentere overholdt krav, og for framtidige fakturaer hvis ikke kontraktskravet overholdes.Alternativ 2:Hvis minst 90% av kjøretøyene som tilbys hvert år i kontraktsperioden garanteres å overholde Euro 5 Euro og V krav (eller bedre), kontraktkrav (for registrerbare kjøretøyer som har slik klassifisering), så ganges evaluert sum i celle E23 med faktoren 0,975 i totalevalueringen. Hvis kontraktkravet brytes, så koster dette tilbyderen et tap på 5% av tidligere fakturaer i hele perioden der tilbyder ikke kan dokumentere overholdt krav, og for framtidige fakturaer hvis ikke kontraktskravet overholdes.Alternativ 3:Hvis ingen slike garantier gis så benyttes sum i celle E23 direkte i totalevalueringen.Ref.:<https://lovdata.no/dokument/SF/forskrift/1994-10-04-918/KAPITTEL_25#KAPITTEL_25> <https://www.tiltak.no/0-overordnede-virkemidler/0-1-miljoe-lover-og-retningslinjer/o-1-9>  |

Angående mengder i filen: «Bruvedlikehold 2020 - 2024.gab»:

Bru-konsulenten har forsøkt å medta de bruvedlikeholdsarbeider som kan gjøres entydige og som han vet er aktuelle i kommunens bruer ila. 5 år.

Det er mange andre typer bruvedlikeholdsarbeider, som ikke kan beskrives entydig.

F.eks. om-isolering av brudekk, rehabilitering av påkjørt rekkverk, bytte av påkjørt tre-rekkverk mv.

Disse arbeider må utføres i timepriser/materiellpriser med påslag.

Det er filen «Bruvedlikehold 2020 - 2024.gab» som skal utleveres til entreprenøren.

Den fil er låst og kun enhetspriser kan tastes inn.

Filen «Bruvedlikehold 2020 - 2024.pdf» inneholder kun «print» av beskrivelsen.

## KRAV TIL TILBUDET

## Tilbudets utforming

Tilbudet skal leveres i på pdf-format bortsett ifra Vedlegg 2 Prisskjema som skal leveres i Excel-formatet der det innskrives tilbudspriser i gule celler.

**Se vedlegg 3 Tilbudsbrev for flere detaljer.**

Tilbudet skal være skriftlig, leveres på norsk og signeres av en som er korrekt bemyndiget for bedriften.

Tilbud skal merkes: **20/18343 vedlikeholdstiltak lang vei herunder: rekkverk, trapper, bruer, drenering, sluk/sandfang, underganger, fjellsikring og støttemurer, til Bærum kommune.**

Det er leverandørens ansvar å levere et korrekt og komplett tilbud. Manglende innlevering av dokumentasjon kan medføre avvisning.

## Forbehold

Alle forbehold skal være presise og entydige, slik at oppdragsgiver kan vurdere og prise disse uten kontakt med leverandøren. Forbehold skal klart fremgå av tilbudsbrevet med henvisning til hvor i tilbudet forbeholdet framkommer (sidetall og punktnummer).

## Alternative tilbud

Det er **ikke** adgang til å gi alternativt tilbud.

## Deltilbud

Det er ikke anledning til å gi tilbud kun på deler av oppdraget.

## Innleveringsmetode

Tilbudet skal innleveres via anvisningene på Doffin, der det linkes til Mercell KGV systemet.

## Endring og tilbakekall av tilbud

Tilbud kan tilbakekalles eller endres inntil tilbudsfristens utløp. Tilbakekall skal skje skriftlig via Mercell KGV systemet. Endring av tilbudet er å betrakte som et nytt tilbud, og skal utformes i samsvar med kravene til hvordan tilbudet skal utformes og leveres.

# Oppdragsgivers behandling av tilbudene

## Registrering av tilbud

Tilbudene registreres i Mercell KGV systemet.

## Tilbudsåpning

Tilbudsåpning vil finne sted etter innleveringsfristen. Åpningen kontrolleres elektronisk i Mercell KGV systemet, slik at tilbudene ikke er synlige for oppdragsgiver før etter tilbudsfristen.

## Avvisning på grunn av forhold ved tilbudet

Det gjøres oppmerksom på at tilbud som inneholder avvik, forbehold, feil, uklarheter, ufullstendigheter mv. som kan medføre tvil om hvordan tilbudet skal vurderes sammenliknet med de øvrige tilbudene, kan komme til å avvises. Tilbudskonkurransen FOA Del II tillater noen avklaringer.

Tilbud som inneholder vesentlige forbehold vil bli avvist. Dersom leverandøren har flere forbehold, som hver for seg ikke er vesentlige, kan det likevel etter en konkret vurdering føre til at forbeholdene samlet sett anses som vesentlige.

## Avlysning av konkurransen og totalforkastelse

Oppdragsgiver forbeholder seg retten til å avlyse konkurransen med øyeblikkelig virkning dersom det foreligger saklig grunn. Som saklig grunn regnes i alle tilfeller manglende budsjettmessig dekning for anskaffelsen, manglende politiske vedtak og manglende konkurranse.

Oppdragsgiver kan forkaste alle tilbudene dersom resultatet av konkurransen gir saklig grunn for det.

## Oppdragsgivers beslutning om kontraktstildeling

Oppdragsgivers beslutning om hvem som skal tildeles kontrakt skal meddeles skriftlig og samtidig til berørte leverandører.

Meddelelsen skal inneholde en begrunnelse for tildeling av kontrakt. Oppdragsgiver skal i begrunnelsen opplyse navnet på den som fikk kontrakten og gi en redegjørelse for det valgte tilbudets egenskaper og relative fordeler i samsvar med angitte tildelingskriterier.

## Begrunnelse for 4,5 års maksimal avtaleperiode

Pga. at investeringer i maskiner/utstyr har lenger avskrivningsperiode enn 4 år,

for å kunne få nye/flere tilbydere og lavere priser,

for å unngå at kontrakten i praksis bare blir 3,5 år

pga. sesongrelatert arbeide, lav aktivitet i vinterhalvåret,

("særlig berettiget ut fra rammeavtalens gjenstand"),

så økes maksimal rammeavtaleperiode til 4,5 år.

Se kapittel 3.1 og 3.2 i JUS399 Masteroppgave, Det juridiske fakultet, UNIVERSITETET I BERGEN:

<http://bora.uib.no/bitstream/handle/1956/12946/144785915.pdf>